CELEX: 32018D0005
Language: ro
Date: 2018-01-03 00:00:00
Title: Decizia de punere în aplicare (UE) 2018/5 a Comisiei din 3 ianuarie 2018 de modificare a Deciziei de punere în aplicare 2012/270/UE în ceea ce privește simptomele Epitrix cucumeris (Harris), Epitrix papa sp. n., Epitrix subcrinita (Lec.) și Epitrix tuberis (Gentner) și stabilirea de zone demarcate relevante [notificată cu numărul C(2017) 8788]

5.1.2018   
            
            
               RO
            
            
               Jurnalul Oficial al Uniunii Europene
            
            
               L 2/11
            
         DECIZIA DE PUNERE ÎN APLICARE (UE) 2018/5 A COMISIEI
   din 3 ianuarie 2018
   de modificare a Deciziei de punere în aplicare 2012/270/UE în ceea ce privește simptomele Epitrix cucumeris (Harris), Epitrix papa sp. n., Epitrix subcrinita (Lec.) și Epitrix tuberis (Gentner) și stabilirea de zone demarcate relevante
   
      
         [notificată cu numărul C(2017) 8788]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a patra teză,
   întrucât:
   
               (1)
            
            
               De la ultima modificare a Deciziei de punere în aplicare 2012/270/UE a Comisiei (2) prin Decizia de punere în aplicare (UE) 2016/1359 (3), experiența a demonstrat că galeriile superficiale și micile găuri asociate cu acestea săpate de larve sub epiderma tuberculilor de cartofi sunt semne fiabile de infestare cu organismele specificate. Prin urmare, dispozițiile prevăzute în Decizia de punere în aplicare 2012/270/UE cu privire la inspecție, la supraveghere, la notificare și la măsurile de delimitare nu ar trebui să se aplice doar în cazul prezenței organismelor specificate pe tuberculii de cartofi, ci și acolo unde aceste semne au fost observate fără prezența organismelor specificate.
            
         
               (2)
            
            
               Prin urmare, Decizia de punere în aplicare 2012/270/UE ar trebui modificată în consecință.
            
         
               (3)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Modificări ale Deciziei de punere în aplicare 2012/270/UE
   Decizia de punere în aplicare 2012/270/UE se modifică după cum urmează:
   
               1.
            
            
               Articolul 3 alineatul (1) paragraful al treilea litera (a) se înlocuiește cu următorul text:
               
                           „(a)
                        
                        
                           supravegherea intensivă a prezenței organismelor specificate și a semnelor de infestare cu aceste organisme pe tuberculii de cartofi, prin inspecții adecvate asupra plantelor de cartofi și, dacă este cazul, asupra altor plante-gazdă, inclusiv asupra câmpurilor în care sunt cultivate plantele respective pe o rază de cel puțin 100 m în jurul unității de ambalare;”.
                        
                     
         
               2.
            
            
               Articolul 4 se înlocuiește cu următorul text:
               „Articolul 4
               Controale și notificări ale prezenței organismelor specificate
               (1)   Statele membre trebuie să efectueze controale oficiale anuale pentru detectarea prezenței organismelor specificate și a semnelor de infestare cu aceste organisme pe tuberculii de cartofi și, dacă este cazul, pe alte plante-gazdă, inclusiv pe câmpurile de pe teritoriul acestora pe care se cultivă tuberculii de cartofi.
               Statele membre transmit rezultatele acestor controale Comisiei și celorlalte state membre până la data de 30 aprilie a fiecărui an.
               (2)   Orice prezență sau apariție suspectată a unui organism specificat sau a unor semne de infestare cu respectivul organism pe tuberculii de cartofi se notifică imediat organismelor oficiale responsabile.”
            
         
               3.
            
            
               Articolul 5 alineatul (1) se înlocuiește cu următorul text:
               „(1)   În cazul în care, pe baza rezultatelor controalelor menționate la articolul 4 alineatul (1) sau a altor elemente de probă, un stat membru confirmă prezența unui organism specificat sau a semnelor de infestare cu respectivul organism pe tuberculii de cartofi într-o parte a teritoriului său, statul membru respectiv stabilește fără întârziere o zonă demarcată alcătuită dintr-o zonă infestată și o zonă tampon, astfel cum se prevede în anexa II secțiunea 1.
               El ia măsurile prevăzute în anexa II secțiunea 2.”
            
         
               4.
            
            
               Anexele I și II se modifică în conformitate cu anexa la prezenta decizie.
            
         Articolul 2
   Destinatari
   Prezenta decizie se adresează statelor membre.
   
      Adoptată la Bruxelles, 3 ianuarie 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia de punere în aplicare 2012/270/UE a Comisiei din 16 mai 2012 privind măsurile de urgență pentru prevenirea introducerii și răspândirii în Uniune a Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) (JO L 132, 23.5.2012, p. 18).
   
      (3)  Decizia de punere în aplicare (UE) 2016/1359 a Comisiei din 8 august 2016 de modificare a Deciziei de punere în aplicare 2012/270/UE privind măsurile de urgență pentru prevenirea introducerii și răspândirii în Uniune a Epitrix cucumeris (Harris), Epitrix similaris (Gentner), Epitrix subcrinita (Lec.) și Epitrix tuberis (Gentner) (JO L 215, 10.8.2016, p. 29).
   
      ANEXĂ
      Anexele I și II la Decizia de punere în aplicare 2012/270/UE se modifică după cum urmează:
      
                  1.
               
               
                  În anexa I secțiunea 1, punctul 3 litera (a) se înlocuiește cu următorul text:
                  
                              „(a)
                           
                           
                              informații conform cărora tuberculii de cartofi au fost găsiți liberi de organismele specificate în cauză și de semnele de infestare cu respectivele organisme și că nu conțin mai mult de 0,1 % sol atașat, în urma unei inspecții oficiale efectuate imediat înainte de export;”.
                           
                        
            
                  2.
               
               
                  Anexa II se modifică după cum urmează:
                  
                              (a)
                           
                           
                              secțiunea 1 se modifică după cum urmează:
                              
                                          (i)
                                       
                                       
                                          punctul 1 litera (a) se înlocuiește cu următorul text:
                                          
                                                      „(a)
                                                   
                                                   
                                                      o zonă infestată, care cuprinde cel puțin câmpurile în care a fost confirmată prezența unui organism specificat sau a semnelor de infestare cu respectivul organism pe tuberculii de cartofi, precum și câmpurile pe care au fost cultivați tuberculii de cartofi infestați; și”;
                                                   
                                                
                                    
                                          (ii)
                                       
                                       
                                          punctele 3, 4 și 5 se înlocuiesc cu următorul text:
                                          
                                                      „3.
                                                   
                                                   
                                                      La stabilirea zonei infestate și a zonei tampon, statele membre iau în considerare următoarele elemente: biologia organismelor specificate, nivelul de infestare, distribuția plantelor-gazdă, dovada stabilirii organismelor specificate și capacitatea organismelor specificate de a se răspândi în mod natural.
                                                   
                                                
                                                      4.
                                                   
                                                   
                                                      În cazul în care se confirmă prezența unui organism specificat sau a semnelor de infestare cu respectivul organism pe tuberculii de cartofi în afara zonei infestate, delimitarea zonei infestate și a zonei tampon va fi revizuită și modificată în mod corespunzător.
                                                   
                                                
                                                      5.
                                                   
                                                   
                                                      În cazul în care, într-o zonă demarcată pe baza controalelor menționate la articolul 4 alineatul (1), nici organismul specificat în cauză, nici semnele de infestare cu respectivul organism nu au mai fost depistate pe o perioadă de doi ani, statul membru în cauză confirmă că acest organism nu mai este prezent în zona respectivă și că zona nu mai este demarcată. Statul membru informează Comisia și celelalte state membre.”;
                                                   
                                                
                                    
                        
                              (b)
                           
                           
                              la secțiunea 2, punctul 2 se înlocuiește cu următorul text:
                              
                                          „2.
                                       
                                       
                                          supravegherea intensivă a prezenței organismelor specificate sau a semnelor de infestare cu aceste organisme pe tuberculii de cartofi prin inspecții adecvate;”.